Jacklin Durhuus og Niclote R. Hansen eru fegnar um FM-steypið. (Mynd Vagnur) Fari at enda skrivingina um FM-finalurnar og landskappingina at nevna fýra hondbóltskvinnur, sum settu dám á FM-finalurnar. Talan er um kyndilskvinnuna Tommu Petersen og neistakvinnurnar Jacklin Durhuus, Fríðu Petersen og Nicoletu Hansen. Felags fyri tær fýra er, at tær í løtuni ikki spæla við liði, tær eru uppvaksnar í. Tríggjar eiga børn og eru um at eldast í hondbóltshøpi. Vit nevna mangan útlendingarnar, sum gera munini, men hesar fýra kvinnurnar hava og gera so sanniliga eisini munin. Nøkur orð um fýra frálíkar hondbóltsspælarar, sum sanniliga gera mun. … Les meira… Neistakvinnur 1943 við fyrsta FM-steypinum. Kvinnurnar á myndini eru Hermanda Jacobsen, Helena Dal Christiansen, Helga Magnussen, Súsanna Poulsen, Jacobina Jacobsen, Elsa Hansen (Horn) og Elisabeth Johansen. Hondbóltsfelagið var stovnað 21. mars 1931, men ikki fyrr enn á sumri 1943 var skipað fyrstu landskapping. Hetta var undir krígnum, og hesi árini blómaði hondbólturin kring landið. Løgið at hugsa sær, at undir krígnum vóru eins nógv lið í bestu kvinnudeildini og í 2015. Kvinnuliðini, sum kappaðust um fyrsta meistaraheitið í 1943 vóru hesi: Neistin, Tórshavn, Aldan Vestmanna, Ternan, Miðvági, Stjørnan, Klaksvík, Vípan Sandi, TB Tvøroyri og VB Vági. … Les meira… Milica Rankovic og Maky Lucky vóru fegnar um FM-heitið. (Mynd Vagnur) Mánadagin fóru málverjin Maky Lucky og útispælarin Milica Rankovic aftur til Serbia. Málverjin fekk skaða í annað knæið og hevur ikki spælt í seinnu hálvu. Milica var eisini skadd nakrar dystir, men var klár at spæla FM-finalurnar. Maky hevur áður verið í Føroyum, meðan Milica kom fyrstu ferð til landið eftir ólavsøku í fjør. Trupulleikin frá byrjan var, at Milica dugdi ikki enskt og sjálvandi ikki føroyskt. Tí var trupulleiki at samskifta við hana. … Les meira… Birita og sonurin Baldur eftir seinna FM-finaludystin. (Mynd Vagnur) Eftir FM-finaludystirnar boðaði Birita Wardum frá, at hon gavst á besta kvinnuliðnum hjá Neistanum. Birita er uppvaksin í Neistanum og er ein av teimum fáu, sum fara uttanlands í lestrarørdinum og koma heim at spæla aftur í bestu deildini. Birita er ein av bestu verjuspælarum í landinum, og hon er eisini óførur linjuspælari. Og Birita hoyrist, har hon er og torir at siga sína meining. Birita er ein“ vinnari” og sigur soleiðis. –Nú er nokk. Maður mín er sjómaður. Eg arbeiði fulla tíð og mangan meira enn fulla tíð, og so havi eg eisini ein son at taka mær av. Eg gjørdi faktiskt av seinasta ár, at tað var síðsta árið hjá mær í bestu deildini, men so fingu tey lokkað meg til eitt ár afturat. Men tað fer ikki at ganga einaferð afturat–hesuferð er avgerðin bindandi. … Les meira… Tíðliga í fyrri helvt av kappingini skrivaði eg VÍF sum annað liðið í FM-finalunum. Á øllum mótum varð sagt, at VÍF hevði bestu manningina, og so var royndi venjarin Ingi Olsen komin heim úr Grønlandi. VÍF tapti fyrsta dystin fyri StÍF á Skála, men so vísti pílurin beint uppeftir, og stigini raplaðu í stigaposan. Eftir nýggjár vóru bara Kyndil og H71 í kappingini um seinna finaluplássið. Men í februar mánað minkaði málskjótingin hjá VÌF liðnum, og liðið mistu nøkur stig. Kári Horn hevur sæð nógvar av dystunum hjá VÍF. Eg havi spurt hann, hví júst VÌF og H71 endaðu í FM-finalunum. … Les meira… Neistakvinnur vunnu FM-heitið 2015 til lukku við heitinum. Mítt íkast til hondbóltin í vetur er ikki sum áskoðari, men heldur sum hagtals áskoðari, har eg havi fragd at hyggja í stigatalvurnar og í dómaraseðlarnar. Og so práti eg við nógv fólk kring landið, sum síggja nógvar dystir. Geri mær á henda hátt eina heildarmynd av hondbóltinum í Føroyum. Ikki trívist eg longur í høllini, tí eg orki ikki henda harða einki sigandi tónleikin, sum eg haldi styggir nógvar áskoðarar burtur. Nógv fólk siga tað sama sum eg. … Les meira… Frá vinstru: Zelko Jotic, málmansvenjari, Flemming Raben, venjari, Eirikur Magnussen, liðleiðari, Palli Joensen, venjari og Sigrun Mikkelsen, venjari: (Mynd Vagnur) Gongur minni gott hjá liði, má okkurt gerast. Neistakvinnur komu av ymsum orsøkum í aldurdal fyri FM-finalurnar, har liðið fyrst tapti fyri Kyndli, tær vunnu bara við einum máli á heimavølli á VB og síðani tapti fyri StÍF á Skála. Knappliga hoyrdist, at Palli Joensen var givin sum neistavenjari. Nógvar gitingar, hví høvuðsvenjarin hjá neistakvinnum var farin til hús. Frá Neistanum hevur mest sum verið tøgn um málið, og Palli sjálvur segði, at hann kom við viðmerking eftir FM-finalurnar. Eg kendi orsøkinia frá fyrsta degi, men havi einki skrivað. Helt, at málið var so mikið lítið, og at tað bara órógvaði FM-finalurnar, og at fólk fóru at vevja í málinum. Málið um venjaran Palla Joensen er ógvuliga einfalt. … Les meira… Her er Jallurin fremstur, men tað var Fípan Fagra úr Klaksvík, sum vann barnaróðurin við gentum. Tað var í 2003, at Róðrarsambandið gjørdi av, at nú skuldi farast undir barnaróður. Barnaróður var ætlaður 12 ára, 13 ára og 14 ára gomlum rógvarum. Serlig reglugerð varð gjørd til róðurin. Barnaróðurin, sum veruliga tók dik á seg í 2005, er sólskinssøga í føroyskari rógving. Leygardagin í Hvalvík róðu fýra dreingjamanningar og níggju gentumanningar. Barnamanningar kappast ikki um FM-heitið, men gerast stevnuvinnarar. … Les meira… Fólk gjørdu kvetti, tá ið Barjama í 1952 sigldi á Bøboðarnar og gjørdist vrak. (Mynd Vágs Sóknar Bygdasavn www. vagsbygd. com) Í 2007 skrivaði eg dagbók í sambandi við kognitiva venjing, og ein frálíkan summarmorgun gekk leiðin Út á Bø, sum er avtoftað lítil bygd sunnanfyri Kirkjubø. Tað er ótrúliga vakurt Úti á Bø, og har sæst, at fólk einaferð í tíðini hava búleikast har. Dyrkaður bøur, toftir frá húsum, stórt seyðahús, sum er gjørt í nýggjari tíð, og leivdir frá farmaskipinum Barjamu, sum í 1952 fór á land á Bøboðarnar. Skotska farmaskipið, sum var á veg til Vestmannar, var fullfermt við timbri og øðrum góðum, sum nógv fólk fingu gleði av. Niðanfyri er brot at lesa úr dagbókini, eg skrivaði í 2007. … Les meira… Myndin er tikin á Mjáuvøtnum í Kollfjarðardali. (Mynd Vagnur) Eg kom fram á myndir av nøkrum svanum, sum eg tók fyri tveimum árum síðani á Mjáuvøtnum í Kollfjarðardali. Fjúrtan svanir svumu og leitaðu eftir føði á vøtnunum henda dagin. Tað, sum vit kenna til svan í Havn, eru veingjaskerdu svanirnir í Plantajuni. Arbeiddi fyri tíggju árum síðani í farloyvi júst í Plantajuni, og tá søgdu tey mær, at torført var at fáa svan at reiðrast í Føroyum, tó so, hetta árið var par, sum fekk ungar. Til tess at verja parið og ungarnir vóru teir fluttir niðan á tjørn í Hoydølum. Og næstu árini komu fleiri ungar undan, sum millum annað óskerdir vórðu sleptir í Mjáuvøtnini. … Les meira…